പലസ്തീൻ കലാപം (1929)
ബ്രിട്ടീഷ് അധീന പലസ്തീനിൽ 1929 ആഗസ്റ്റ് അവസാനത്തോടെ ആരംഭിച്ച ഒരു കലാപപരമ്പരയാണ് 1929-ലെ പലസ്തീൻ കലാപം അഥവാ ബുറാഖ് പ്രക്ഷോഭം (, ) എന്നറിയപ്പെടുന്നത്. പലസ്തീനിലെ സയണിസ്റ്റ് ജൂതകുടിയേറ്റം ശക്തിപ്രാപിച്ചതോടെ തദ്ദേശീയരായ അറബികൾ പ്രക്ഷോഭത്തിനിറങ്ങുകയായിരുന്നു. വിലാപമതിലുമായി ബന്ധപ്പെട്ട തർക്കമാണ് കലാപത്തിലേക്ക് എത്തിയത്. 133 ജൂതന്മാരും 116 അറബികളും ഈ കലാപത്തിൽ കൊല്ലപ്പെട്ടു. അറബികൾ, ജൂതന്മാർ, ബ്രിട്ടീഷ് അധികാരികൾ എന്നിവരാണ് കലാപത്തിലെ കക്ഷികൾ. 